Kamachumu

Katika sensa ya mwaka 2022 wakazi wa kata walihesabiwa kuwa 17,129 https://www.nbs.go.tz, uk 172 . Wakati wa sensa iliyofanyika mwaka wa 2012, kata ilikuwa na wakazi wapatao 17,567 waishio humo.Sensa ya 2012, Kagera - Muleba-District-Council

Kamachumu ni chimbuko mojawapo ya harakati za TAA na TANU chini ya uongozi wa Ali Migeyo (1900 - 1982) ambaye anakumbukwa kwa tukio la kupigwa mabomu ya machozi na kumng'ata Mzungu ambaye katika malalamiko yake alimwita Migeyo kwa jina la Ali Matata. Migeyo alikuwa akihutubia wananchi wa Kamachumu kabla ya zahama ya wakoloni. Mwaka 1953 alifungwa jela na mwaka 1954 alishindwa kuhudhuria mkutano wa kuasisi TANU kutokana na kifungo alichokitumikia hadi mwaka 1961. Baada ya Uhuru alikamatwa na Serikali ya Nyerere na kutupwa gereza la Ukonga hadi mwaka 1965. Haya yameelezwa kwenye kitabu Cha Profesa Gelase R. Mutahaba kinachoitwa Portrait of a Nationalist: The life of Ali Migeyo. 

Marejeo

Jamii:Kata za Mkoa wa Kagera
Jamii:Wilaya ya Muleba